Eύκολα τρουφάκια με διάφορες επικαλύψεις
Μικρά, φανταστικά, σοκολατένια κεράσματα για όλες τις ώρες της ημέρας.
30 γρ. (2 κουτ. σούπας) βούτυρο αγελάδας   , 120 γρ. (1/2 κούπα + 1 κουτ. σούπας) κρέμα γάλακτος με 35% λιπαρά, 280 γρ. κουβερτούρα σε σταγόνες, τρούφα, κακάο ή σπασμένοι ξηροί καρποί για επικάλυψη
Βάζουμε τις σταγόνες σοκολάτας σε ένα μπολ. Ζεσταίνουμε την κρέμα γάλακτος μαζί με το βούτυρο σε ένα κατσαρολάκι και, μόλις βράσουν, τα αδειάζουμε πάνω από τη σοκολάτα.Περιμένουμε 1-2 λεπτά ώστε να μαλακώσει η σοκολάτα και ανακατεύουμε καλά, μέχρι να γίνει ένα λείο μείγμα. Αν δεν λιώσουν όλα τα κομμάτια, βάζουμε το μείγμα σε μπεν μαρί ή στον φούρνο μικροκυμάτων στα 500 W, διακόπτοντας τη λειτουργία του ανά 20 δευτερόλεπτα για να ανακατέψουμε τη σοκολάτα και να δούμε αν έχει λιώσει.Αφήνουμε το μείγμα στο ψυγείο για 3-4 ώρες, ώστε να κρυώσει καλά και να σφίξει. Με ένα κουτάλι παίρνουμε δόσεις από το μείγμα και πλάθουμε μπαλάκια.Τα τοποθετούμε πάνω σε λαδόκολλα μέχρι να πλάσουμε και τα υπόλοιπα. Στο τέλος, βάζουμε το υλικό της επικάλυψης που έχουμε επιλέξει μέσα σε ένα μπολ και κυλάμε τα τρουφάκια ένα ένα, ώστε να καλυφθούν. Διατηρούνται στο ψυγείο.
Κρέμα Γάλακτος,Ξηροί καρποί,Σοκολάτα,Κεράσματα